Document ID: 32009R0322

REGULAMENTUL (CE) NR. 322/2009 AL COMISIEI
din 20 aprilie 2009
privind autorizarea permanentă a anumitor aditivi din hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), în special articolele 3 și 9d alineatul (1),
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (2), în special articolul 25,
întrucât:
(1)
Regulamentul (CE) nr. 1831/2003 prevede că aditivii destinați hranei animalelor fac obiectul autorizării.
(2)
Articolul 25 din Regulamentul (CE) nr. 1831/2003 prevede măsuri tranzitorii aplicabile cererilor de autorizare de aditivi pentru hrana animalelor, prezentate în conformitate cu Directiva 70/524/CEE înaintea datei de aplicare a Regulamentului (CE) nr. 1831/2003.
(3)
Cererile de autorizare a aditivilor menționați în anexele la prezentul regulament au fost prezentate înainte de data aplicării Regulamentului (CE) nr. 1831/2003.
(4)
Comisiei i s-au transmis observații inițiale privind cererile respective, astfel cum se prevede la articolul 4 alineatul (4) din Directiva 70/524/CEE, înainte de data aplicării Regulamentului (CE) nr. 1831/2003. Prin urmare, respectivele cereri trebuie tratate în continuare în conformitate cu articolul 4 din Directiva 70/524/CEE.
(5)
Utilizarea preparatului enzimatic de endo-1,4-beta-xilanază produsă de Bacillus subtilis (LMG S-15136) a fost autorizată provizoriu la găini ouătoare, prin Regulamentul (CE) nr. 358/2005 (3). A fost autorizată fără limită de timp la puii de găină pentru îngrășat prin Regulamentul (CE) nr. 1259/2004 al Comisiei (4), la purcei (înțărcați) prin Regulamentul (CE) nr. 1206/2005 al Comisiei (5), la porci pentru îngrășat și la curcani pentru îngrășat prin Regulamentul (CE) nr. 516/2007 al Comisiei (6) și, pe o perioadă de zece ani, la rațe prin Regulamentul (CE) nr. 242/2007 al Comisiei (7). S-au furnizat date noi în sprijinul unei cereri de autorizare pe durată nelimitată prezentată pentru preparatul enzimatic respectiv la găini ouătoare. În urma evaluării s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. Prin urmare, ar trebui autorizată utilizarea fără limită de timp a preparatului enzimatic menționat anterior, astfel cum se prevede în anexa I la prezentul regulament.
(6)
Utilizarea preparatului enzimatic de endo-1,4-beta-xilanază produs de Trichoderma longibrachiatum (IMI SD 135) a fost autorizată provizoriu la găini ouătoare, la porcii pentru îngrășat și la purceii înțărcați, prin Regulamentul (CE) nr. 1436/1998 al Comisiei (8). S-a autorizat fără limită de timp la puii de găină pentru îngrășat prin Regulamentul (CE) nr. 2148/2004 al Comisiei (9), la curcanii pentru îngrășat prin Regulamentul (CE) nr. 828/2007 al Comisiei (10). Au fost transmise noi informații în sprijinul unei cereri de autorizare fără limită de timp pentru preparatul enzimatic în cauză la găini ouătoare și purcei înțărcați. În urma evaluării, s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. Prin urmare, ar trebui să se autorizeze fără limită de timp utilizarea preparatului enzimatic menționat anterior, în condițiile prevăzute în anexa II la prezentul regulament.
(7)
Utilizarea preparatului enzimatic de endo-1,3(4)-beta-glucanază și de endo-1,4-beta-xilanază produse de Penicillium funiculosum (IMI SD 101) a fost autorizată provizoriu, prin Regulamentul (CE) nr. 2148/2004, la purcei (înțărcați) și la rațele pentru îngrășat. S-a autorizat la puii de găină pentru îngrășat fără limită de timp prin Regulamentul (CE) nr. 1259/2004, la găini ouătoare și la curcani pentru îngrășat prin Regulamentul (CE) nr. 943/2005 al Comisiei (11) și la porcii pentru îngrășat prin Regulamentul (CE) nr. 1206/2005. Au fost transmise noi informații în sprijinul unei cereri de autorizare fără limită de timp pentru preparatul enzimatic în cauză la rațele pentru îngrășat și la purcei înțărcați. În urma evaluării, s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. Prin urmare, ar trebui să se autorizeze fără limită de timp utilizarea preparatului enzimatic menționat anterior, în condițiile prevăzute în anexa III la prezentul regulament.
(8)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Preparatul care aparține grupului „enzime”, astfel cum este prevăzut în anexa I, este autorizat fără limită de timp ca aditiv în hrana animalelor, în condițiile stabilite în anexa menționată anterior.
Articolul 2
Preparatul aparținând grupului „enzime”, astfel cum este prevăzut în anexa II, este autorizat fără limită de timp ca aditiv în hrana animalelor, în condițiile stabilite în anexa menționată anterior.
Articolul 3
Preparatul aparținând grupului „enzime”, astfel cum este prevăzut în anexa III, este autorizat fără limită de timp ca aditiv în hrana animalelor, în condițiile stabilite în anexa menționată anterior.
Articolul 4
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 aprilie 2009.

Labels: 0
16
17
6